open-index/open-wikipedia-markdown huggingface dataset:
Muhsin Al-Ramli

**Muhsin Al-Ramli** (; født 7. mars 1967) er en irakisk forfatter og poet. Han er i eksil i Spania siden 1995. Han har doktorgrad i Filosofi og litteratur. Han jobber også som oversetter og har oversatt flere spanske klassikere til arabisk. Han er grunnlegger og har vært redaktør i det kulturelle magasinet *ALWAH* siden 1997. Han jobber til daglig som professor ved Saint Louis University i Madrid. Han er bror til forfatteren og poeten Hassan Mutlak.

## Referanser


## Eksterne lenker
* Muhsin Al-Ramli, ''Officielle Blog''
* The documentary about Al-Ramli in the Arabic channel: ALJAZEERA
* Documentary in the Spanish Channel TVE, about: The Iraqi writer Muhsin Al-Ramli.
* Al-Ramli: "I Am Iraq" / By Constanza Vieira / IPS
* Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York
* Review / Scattered Crumbs / Family Matters / by Harold Braswell 
* from Scattered Crumbs by Muhsin Al-Ramli
KV47

**KV47**, befinner seg i Kongenes dal i Egypt, ble brukt som gravsted til faraoen Siptah i det 19. dynastiet, selv om Siptahs mumie ble funnet i KV35. KV47 ble oppdaget i 18. desember 1905 av Edward R. Ayrton. Theodore M. Davis, Ayrtons sponsor utga en beskrivelse oppdagelsen av funnstedet og utgravningen i 1908.

Ayrton stoppet sin utgravning i 1907 av sikkerhetsmessige grunner, og Harry Burton vendte tilbake i 1912 for å grave videre.

## Litteratur
* Davis, Theodore M. (2001): *The Tomb of Siphtah: With the Tomb of Queen Tîyi*. London: Duckworth Publishing. ISBN 0-7156-3073-3

## Eksterne lenker
* 
* Theben kartprosjekt: KV47 - Innbefatter beskrivelse, bilder og plantegninger over gravstedet (engelsk)
Rashtrakuta-dynastiet

**Rashtrakuta-dynastiet** (kannada: ರಾಷ್ಟ್ರಕೂಟ; sanskrit:  राष्ट्रकूट; *Rāṣṭrakūṭa*) var et indisk kongedynasti som styrte over store deler av det sørlige, sentrale og nordlige India mellom det sjette og det tiende århundre som en rekke separate men nært beslektede klaner. Den tidligste rashtrakutainskripsjonen er på en kobberplate fra 600-tallet, og beretter at rashtrakutaene styrte fra Manipur i Malwa-regionen i dagens Madhya Pradesh. Andre herskende rashtrakutaklaner fra den samme perioden som blir nevnt i inskripsjoner var kongene av Achalapur, som i dag er i Elichpur i Maharashtra, og herskerne av Kannauj, som i dag ligger i Uttar Pradesh. Det finnes flere uenigheter angående disse tidlige rashtrakutaenes hjemland og språk. 

Klanen fra Elichpur var først føydalherrer under Badami-chalukyaene, men under Dantidurgas styre styrtet de den siste Badami-chalukyaherskeren, Kirtivarman II, og grunnla et imperium med Gulbarga i dagens Karnataka som rikets kjerne. Denne klanen overtok i 753 makten i Sør-India, og kom til å bli kjent som *[[Manyakheta]]-rashtrakutaene* etter deres hovedstad. Samtidig vokste makten til Palariket i Bengal og Gurjara-Pratihara i Malwa i østlige og nordvestlige India. 

I perioden mellom det åttende og det tiende århundre utkjempet disse tre rikene en langvarig kamp om kontrollen over de rike Ganga-slettene, og hvert av rikene kontrollerte maktsenteret Kannauj i kortere perioder. I deres storhetstid styrte Manyakheta-rashtrakutaene over et omfattende rike som strakte seg fra landet mellom Ganga og Yamuna i nord til Kanyakumari i sør. For rashtrakutaene var dette en rik periode som inkluderte politisk ekspansjon, oppføring av arkitektoniske bedrifter og skriving av berømte litterære verk. De tidlige rashtrakutakongene var hinduer, mens de senere kongene var sterkt påvirket av jainismen.

Under rashtrakutaenes styre skrev jainistiske matematikere og lærde viktige verker på kannada og sanskrit. Amoghavarsha I, dynastiets mest berømte konge, skrev også det banebrytende kannadaverket *[[Kavirajamarga]]*, som omhandler retorikk, poesi og grammatikk, mens den dravidiske arkitekturen nådde et høydepunkt, hvor en kan se noen av de fineste eksemplene i Kailasanath-tempelet i Ellora, mens andre viktige byggverker er Elefantahulene i dagens Maharashtra, Kashivishvanatha-tempelet og det jainistiske Narayana-tempelet i Pattadakal i dagens Karnataka. Alle disse står i dag oppført på FNs organisasjon for utdannelse, vitenskap og kulturs verdensarvsliste. 

## Eksterne lenker
*
Radio Radio TV Sleep (film)

***Radio Radio TV Sleep*** er en konsertfilm med det norske rockebandet BigBang, utgitt av Warner i 2003. Det ble også utgitt et dobbelt konsertalbum med samme navn, samme år. Filmen lå 20 uker på VG-lista i 2004, og 2007, med nummer én som beste plassering.

Hoveddelen av DVD-en er en konserfilm som ble filmet under BigBangs Radio Radio TV Sleep turné i januar-februar 2003. I tillegg til akustiske og elektriske låter, ser man også bandet på turnébussen, på lydsjekk og på Youngstorget under en demonstrasjon mot krigen i Irak.

Tittelen er en juksekode man kan trykke inn på fjernkontrollen for å få gratis betal-TV på norske hoteller.

## Innhold
*«Frontside Rock'n'Roll»
*«Wrong Number»
*«Right Beside You»
*«Wild Bird»
*«Old People»
*«Lights Go Out»
*«Street Parade»
*«To the Mountains»
*«Where the World Comes to an End»
*«Girl in Oslo»
*«Long Distance Man»
*«Can't Find My Way Home»

### Ekstramateriale
*Lydverket (fra NRK TV)
*«Girl in Oslo» (fra NRK TV/Spellemannprisen 1999 med Jaga Jazzist)
*«Purple Haze» (fra Halvsju/ NRK TV. Øystein Greni, 10 år, spiller Jimi Hendrix)
*«One of A Kind» (musikkvideo)
*«Frontside Rock'n'Roll» (Elektrisk, Live)

## Listeplasseringer

## Referanser


## Eksterne lenker
* Reklameinnslag til filmen
Geoffrey Coles

**Geoffrey Horsman Coles** (født 13. mars 1871, død 27. januar 1916) var en britisk skytter som deltok i de olympiske leker 1908 i London.

Coles vant en olympisk bronsemedalje i skyting under Sommer-OL 1908 i London. Han var med på det britiske laget som kom på tredjeplass i lagskyting 50 yards pistol bak USA og Belgia. De andre på laget var Henry Lynch-Staunton, Jesse Wallingford og Walter Ellicot. Coles skjøt 459 poeng, det var det neste beste resultatet på det britiske laget.

Coles døde i strid 1916 under første verdenskrig

## OL-medaljer
*  1908  London - Bronse i skyting, 50 yards lagkonkurranse  Storbritannia

## Eksterne lenker
*
Kommuner i departementet Doubs

Dette er en liste over de 594 kommunene i departementet Doubs i regionen Bourgogne-Franche-Comté i Frankrike. Per 1. januar 2021 er antall kommuner redusert til 571.


(CAB) Communauté d'agglomération du Grand Besançon, dannet i 2001.
(CAM) Communauté d'agglomération du Pays de Montbéliard, dannet i 2000.
Kommuner i departementet Territoire de Belfort

Dette er en liste over de 102 kommunene i departementet Territoire de Belfort i regionen Bourgogne-Franche-Comté i Frankrike. Per 1. januar 2022 er antall kommuner redusert til 101.

* (CAB) Communauté d'agglomération de l'agglomération Belfortaine, created in 2000.
Thomas Ranken

**Thomas «Ted» Ranken** (født 18. mai 1875, død 27. april 1950 i Edinburgh) var en britisk skytter som deltok i de olympiske leker 1908 i London og 1924 i Paris.
 
Ranken vant tre olympiske sølvmedaljer i skyting under Sommer-OL 1908 i London. Han kom på andreplass i den individuelle skytekonkurransen løpende hjort enkeltskudd bak Oscar Swahn fra Sverige. Han var også med på det britiske laget som kom på andreplass i lagskytingen løpende hjort enkeltskudd bak Sverige. De andre på laget var Charles Nix, William Russell Lane-Joynt og Walter Ellicot. Han vant også en sølvmedalje i løpende hjort dobbeltskudd, amerikaneren Walter Winans vant gullmedaljen

## OL-medaljer
*  1908  London - Sølv i skyting, løpende hjort enkeltskudd  Storbritannia
*  1908  London - Sølv i skyting, løpende hjort dobbeltskudd  Storbritannia
*  1908  London - Sølv i skyting, løpende hjort enkeltskudd, lag  Storbritannia

## Referanser


## Eksterne lenker
*
Norsk Naturskadepool

**Norsk Naturskadepool** er kontaktledd mellom den norske forsikringsbransjen og Statens naturskadefond, som yter erstatning i tilfeller der det ikke er adgang til å forsikre seg mot skader ved en alminnelig forsikringsordning. Norsk Naturskadepool utligner naturskadeerstatning mellom forsikringsselskapene som tegner brannforsikring i Norge. Ordningen administreres av Finansnæringens Hovedorganisasjon.

Virksomheten til Norsk Naturskadepool er hjemlet i naturskadeforsikringsloven av 16. juni 1989 nr. 70.

Norske forsikringsselskaper som tegner brannforsikring er pålagt å også tegne naturskadeforsikring, noe som innebærer at skadeforsikringsselskapene også må erstatte naturskader. Disse skadeforsikringsselskapene må være medlemmer av Norsk Naturskadepool.

Forsikringsselskapene krever inn naturskadepremie fra sine kunder og utbetaler naturskadeerstatning etter skader. Norsk Naturskadepool ivaretar reassuransedekningen av naturskadepremien på vegne av medlemsselskapene. Forsikringstakeren forholder seg til sitt eget forsikringsselskap ved tegning av forsikring og ved skadeoppgjør.

Naturskadeforsikringen dekker skader som skyldes storm, flom, skred, stormflo, jordskjelv eller vulkanutbrudd. Alle bygninger og løsøre som det har blitt tegnet brannforsikring for er gjennom ordningen automatisk forsikret mot naturskade.

Naturskadeforsikringen omfatter ikke motorvogn, småbåter, skip og en del andre objekter. Erstatningen for slike objekter avhenger av den ordinære forsikringsdekningen.
Per 31. mars 2010 var det anmeldt naturskader for 165 MNOK for skadeårgangen 2009.

## Referanser
James Parke

**James Cecil Parke** (født 26. juli 1881, død 27. februar 1946) var en britisk tennisspiller som deltok i de olympiske leker 1908 i London.

Parke vant en olympisk sølvmedalje tennis under Sommer-OL 1908 i London. Sammen med Josiah Ritchie kom han på andreplass i doubleturneringen utendørs. De tapte finalen til sine landsmenn George Hillyard / Reginald Doherty med 7-9, 5-7, 7-9

Han vant singleturneringen i Australian Open 1912, i finalen beseiret han Alfred Beamish med 3-6, 6-3, 1-6, 6-1, 7-5.

## OL-medaljer
* 1908  London -  Sølv i tennis, double utendørs, menn  Storbritannia

## Grand Slam-titler
*  **[[Wimbledon (tennis)|Wimbledon]]:**
** Mixeddouble: 1914 (sammen med Ethel Thomson Larcombe) 
*  **[[Australian Open]]:**
** Single menn 1912 (han beseiret Alfred Beamish med 3-6, 6-3, 1-6, 6-1, 7-5 i finalen)
** Double menn 1912 (sammen med D.P. Dixon)

## Referanser


## Eksterne lenker
*
International Rehabilitation Council for Torture Victims

**International Rehabilitation Council for Torture Victims** (**IRCT**) er en uavhengig, internasjonal profesjonell organisasjon som fremmer og støtter rehabilitering av ofre etter tortur og som arbeider for forebygging av tortur over hele verden.

Organisasjonen var basert i Danmark, og IRCT er en paraplyorganisasjonen for mer enn 140 uavhengige rehabiliterings-organisasjoner i over 70 land som behandler og bistår tortur-overlevende og deres familier. IRCT søker også å styrke kapasiteten ved disse sentrene og programmene gjennom stadig opplæring og teknisk assistanse.

Fagfolk ved rehabiliteringssentre som blir drevet av IRCT og deres programmer gir behandling for anslagsvis  overlevende etter tortur hvert år. Ofrene får tverrfaglig støtte, inkludert medisinsk og psykologisk hjelp og juridisk bistand. Målet med rehabiliteringen er å styrke tortur-overlevende slik at de kan fortsette et så fullt liv som mulig etter å ha blitt torturert.

Denne første gruppen ble grunnlagt i Danmark i 1974 og besto i første omgang av fire frivillige leger. Denne gruppen var en del av et nettverk på rundt  leger fra 34 land over hele verden. Det ble raskt klart at, i tillegg til å dokumentere tilfeller av tortur for bruk i potensielle rettssaker mot dem som utførte torturen, så var det også avgjørende å identifisere de forskjellige metoder for å behandle og rehabilitere ofrene for tortur.

IRCT arbeider har også inngått partnerskap med flere regjeringer, mange internasjonale menneskerettighetsorganisasjoner, helsefaglige organisasjoner og mellomstatlige organisasjoner. TORTUR journal, er en journal som utgis av IRCT med artikler om rehabilitering av torturofre og hvordan forebygging av tortur kan gjøres.

## Eksterne lenker
*
Edward R. Ayrton

**Edward Russell Ayrton** (født 17. desember 1882 i Wuhu i Kina, død 18. mai 1914 i Tissa Tank ved Tissamaharama på Ceylon) var en engelsk egyptolog og arkeolog.

## Liv og virke
### Bakgrunn
Han var sønn av William Scrope Ayrton (en britisk konsulatfunksjonær i Kina) og Ellen Louisa McClatchie, og ble født i 1882 (tilfeldigvis det samme året som grunnleggelsen av Egypt Exploration Fund). Han ble utdannet ved St Paul's School, i London.

### Karriere
Ayrton begynte sin karriere innen egyptologi 20 år gammel ved å assistere William Matthew Flinders Petrie pioneren innen systematisk metodikk i arkeologien. Han tilsluttet seg Petrie på Egypt Exploration Funds utgravninger i Abydos (som ble påbegynt i 1899) fra 1902 til 1904.

Ayrtons første uavhengige arbeid var utgravningen var funnstedet Shunet ez Zebib (i Abydos) fra det 2. dynastiet. Seinere arbeidet han nære Ghurab med William L. S. Loat.

I 1904–05 gravde han ut og dokumenterte graver av flere oldtidsprinsesser funnet i gravtempelkomplekset til kong Mentuhotep II i Deir al-Bahari, som del av ekspedisjonen ledet av Édouard Naville og Henry Hall.

Mens han arbeidet for Theodore M. Davis i Egypts Kongenes dal fra 1905 til 1908 oppdaget han følgende gravsteder:

* KV47 (til faraoen Siptah, i 1905)
* KV55 (Amarna perioden, (usikkert hvem sin grav) i 1907)
* KV56 (til et kongelig barn, i 1908) og 
* KV57 (til faraoen Horemheb, i 1908).

Han ledet også eller deltok i utgravningene av følgende gravkammere:

* KV2, KV10, KV46, KV47, KV48, KV49, KV50, KV51, KV52, KV53, KV54, KV56, KV57, KV59, og KV60.

1908–09 arbeidet han igjen med Loat med utgravninger blant gravkammer fra det 6. dynastiet i Abydos og også en førdynastisk gravlund i El Mahasna.

I 1911 gikk han inn i en stilling i De arkeologiske undersøkelsene på Ceylon. Den 18. mai 1914 druknet han mens han var på jakt i en ulykke på innsjøen Tissa Tank, Tissamaharama, i det sørlige Ceylon (nå Sri Lanka).

## Bibliografi
* E. R. Ayrton, "Discovery of the tomb of Si-ptah in the Bibân el Molûk, Thebes", PSBA, 28, 1906.
* Edward R. Ayrton and W. L. S. Loat, "Pre-dynastic cemetery at El Mahasna", 1911, London.
* Edward R. Ayrton, "The Date of Buddhadasa of Ceylon from a Chinese Source". *Journal of the Royal Asiatic Society of Great Britain and Ireland*, 1911.
* Edward R. Ayrton, "The Excavation of the Tomb of Queen Tîyi", *The Tomb of Queen Tîyi*, ed. Nicholas Reeves, San Francisco, KMT Communications, 1990.

## Eksterne lenker
* Oppdagelser og utgravninger av Ayrton
* Tutankhamuns begravelse – spesialutstilling i Metropolitan Museum
MS «Goðafoss»

**MS Goðafoss** er et containerskip som ble bygd i 1995-96 ved Orskov Christensens Staalskibsværft AS og som tilhører det islandske rederiet Eimskip. Skipet har en lengde på 165,6 meter, en maksbredde på 28,6 meter og en bruttotonnasje på 14&nbsp;664.

På vei fra Fredrikstad til Helsingborg den 17. februar 2011 grunnstøtte «Goðafoss» klokken 20.00 på Kvernskjær, i sørenden av sundet Løperen i Hvaler, i skipsleden mellom Fredrikstad og Skagerrak. Skipet hadde om lag 800 tonn tungolje ombord og det var lekkasje fra to av tankene midtskips. I containerlasten var det 12 tonn sprengstoff og 60 kilo tennere. Fagekspertise fra Direktoratet for samfunnssikkerhet og beredskap (DSB) bisto med å ta hånd om dette.

Rundt klokken 07.00 den 23. februar ble «Goðafoss» trukket av grunn og den 29. februar ble det slept til Odense i Danmark for reparasjon.

Statens havarikommisjon for transport mente i en rapport at skipet var feillastet og at det var dårlig kommunikasjon mellom brobesetningen og losen. I tillegg forlot losen broen da fartøyet fortsatt var i Løperen.
Redningsaksjonen og oppryddningsarbeidet etter forliset kostet Kystverket 85 millioner kroner.

Skipet er oppkalt etter fossen Goðafoss på Island. Tidligere navn er «Kirsten Sif» (1995), «TRSL Concord» (1997) og «Maersk Quito» (2000).

## Referanser


## Eksterne lenker
* 
* 
* Hjemmesiden til Eimskip
* Kystverket: Oversikt over miljøundersøkelser etter «Goðafoss»-havariet
* Redningsselskapets rapport fra grunnstøtningen 
* Havforskningsinstituttet: Sjømat ikke forurenset etter «Goðafoss» 
* Norges Jeger- og Fiskerforbund: Frykter 2000 fugl døde etter «Goðafoss»
Durham Cathedral Library, A. II. 10.

**Durham Cathedral Library, Manuscript A.II.10. ** er et fragment av et insulært manuskript, en evangeliebok laget i Lindisfarne ca 650. Bare sjy blad fra boken er bevart, innbundet i tre forskjellige bind i Durhamkatedralens bibliotek (MS A. II 10 ff. 2-5, 238-8a; MS C. III. 13, ff. 192-5; and MS C. III. 20, ff 1-2). Selv om det bare er et fragment er dette det eldste bevarte eksemplar fra den insulære kunstens rekke av rikt dekorerte evangeliebøker, som inkluderer de senere Durrow-boken, Lindisfarne-evangeliene, Lichfield-evangeliene og Kellsboken.

De bevarte illuminasjonene er rammen til kolofonen ved slutten av Evangeliet etter Matteus og et «INI» monogram fra begynnelsen til  Evangeliet etter Markus.

Rammen er formet som tre «D»-former stablet over hverandre, og som utgjør hele den høyre delen av siden. Rommet mellom buene i D'ene er fylt med triangulære knutemønster. «D»-formene er dekorert med oransje prikker på et gult flettverkmønster eller keltiske knuter. Denne rammen representerer det første kjente tilfelle av flettverkmønster i insulære manuskript, et mønster som skulle få stor betydning i senere verk.

«INI»-monogramet er formet ved å presse tre bokstaver sammen til en stor N som minner om N-initialen som finnes i Ambrosiana Jerome.
Walter Demel

**Walter Demel** (1935–2023) var en tysk langrennsløper.

Demel var aktiv utøver fra 1957 til 1987, og var med på det tyske landslaget fra 1961 til 1976. Demels fremste prestasjon som aktiv var bronsemedaljen på 30 km under VM 1966 i Oslo. 

Han ble flere ganger tysk mester, og deltok i fire VM og fire OL i løpet av karrieren. 

## Mesterskapsresultater
### [[Ski-VM|Verdensmesterskap]]
* 1962 22.-plass på 30 km
* 1966 3.-plass på 30 km og 9.-plass på 15 km
* 1970 6.-plass på 50 km, 7.-plass på 15 km og 19.-plass på 30 km
* 1974 18.-plass på 15 km og 20.-plass på 30 km

### Olympiske leker
* 1964: 10.-plass på 30 km, 22.-plass på 15 km og 7.-plass på stafetten
* 1968: 9.-plass på 30 km og 50 km, 12.-plass på 15 km og 8.-plass på stafetten
* 1972: 5.-plass på 30 km og 50 km, 7.-plass på 15 km og 7.-plass på stafetten
* 1976: 25 plass på 50 km

## Referanser


## Eksterne lenker
* 
* Artikkel fra 5. april 1974 i Die Zeit
Kommuner i departementet Corse-du-Sud

Dette er en liste over de 124 kommunene i departementet Corse-du-Sud i regionen Korsika i Frankrike.

*(CAA) *[[Communauté d'agglomération]] du [[Ajaccio|Pays Ajaccien]]*, dannet i 2002.
Kommuner i departementet Haute-Corse

Dette er en liste over de 236 kommunene i departementet Haute-Corse i regionen Korsika i Frankrike.

* (CAB) *[[Communauté d'agglomération]] de [[Bastia]]*, dannet i 2002.
Romances (Kaada/Patton-album)

***Romances*** er debutalbumet til Mike Patton (kjent fra Faith No More) og John Erik Kaadas samarbeidsprosjekt Kaada/Patton.

Albumet er inspirert av Gustav Mahler, Frédéric Chopin, Johannes Brahms og Franz Liszt. Albumets titler er hentet fra 1800-talls-sanger fra Frankrike.

## Sporliste
# «Invocation»  2:53
# «Pitié Pour Mes Larmes»  5:31
# «Aubade»  11:17
# «L'absent»  3:04
# «Crépuscule»  4:10
# «Viens, Les Gazons Sont Verts»  6:59
# «Seule»  5:58
# «Pensée des Morts»  4:37
# «Nuit Silencieuse»  3:19

## Eksterne lenker
* 
*
Rainald av Dassel

**Rainald av Dassel** (født mellom 1114 og 1120, død 14. august 1167 nær Roma) var av Frederik I Barbarossa (1122–1190) blitt innsatt som erkebiskop av Köln og erkekansler i Pavia og Milano i Italia.

Rainald sto bak utnevnelsen av en motpave til pave Alexander III, og ble derfor bannlyst av Vatikanet som kjetter. Han er også kjent for å ha funnet relikvier etter de tre vise menn like utenfor Milano, og fikk av krokveier brakt dem til Köln i 1164. Han døde enten av malaria eller pest, og ble gravlagt i Mariakapellet i Kölnerdomen.

## Referanser


## Litteratur
*Bjørn Brandlien: Erkepoetens dikt. Middelalderens fremste dikter hyllet Europas mest forhatte mann. *Klassekampen* nr. 43. Mandag 21. februar 2011, s. 9.
Saligprisningene

**Saligprisningene** er åpningen av Bergprekenen, gjengitt i Evangeliet etter Matteus 5:3&ndash;12 i Bibelen. Jesus, jødisk profet og kristendommens hovedperson,  beskriver her egenskapene til forskjellige mennesker, og hvordan de skal bli belønnet i «Himmelriket» (Guds rike). Deler av bergprekenen er også gjengitt i Evangeliet etter Lukas.

## Innhold
### I Matteusevangeliet

Teksten er gjengitt slik i Matteusevangeliet (de såkalte 8+1, Matt 5, 3-12):
:*[[Salig]]e er de som er fattige i sin [[ånd]], for himmelriket er deres. 
:*Salige er de som sørger, for de skal trøstes. 
:*Salige er de ydmyke, for de skal arve jorden. 
:*Salige er de som hungrer og tørster etter rettferdigheten, for de skal mettes. 
:*Salige er de barmhjertige, for de skal få [[barmhjertighet]]. 
:*Salige er de rene av hjertet, for de skal se Gud. 
:*Salige er de som skaper [[fred]], for de skal kalles Guds barn. 
:*Salige er de som blir forfulgt for rettferdighets skyld, for himmelriket er deres. 
:*Ja, salige er dere når de for min skyld håner og forfølger dere, [[løgn|lyver]] og snakker ondt om dere på alle vis. 
:*Gled og fryd dere, for stor er den lønn dere har i himmelen. Slik forfulgte de også profetene før dere.*

I eldre [[bibeloversettelse]]r ble «ydmyke» kalt «saktmodige».

===I Lukasevangeliet===
Saligprisningene er også omtalt i kapittel 6 i Lukasevangeliet (Luk 6, 20-22 ), listet opp under overskriften «Saligprisninger og verop » i [[Sletteprekenen]]:

:*Salige er dere fattige, Guds rike er deres.
:*Salige er dere som nå sulter, dere skal mettes. Salige er dere som nå gråter, dere skal le.
:*Salige er dere når folk hater dere, når de utstøter dere og håner dere og skyr navnet deres som noe ondt – for Menneskesønnens skyld!

## Referanser
Falowiec

**Falowiec** er verdens største boligblokk, og ligger i Gdańsk i Polen. Navnet betyr bølgende blokk, og den er formet i et langstrakt bølgemønster. Blokken er 11 etasjer høy, og om lag én kilometer lang. Den huser 6&nbsp;000 beboere. Det finnes i alt åtte bygninger av Faloxiec-typen i Gdańsk fra 1960- og 70-årene, den lengste og størst er beskrevet her og er særlig kjent under egennavnet *Falowiec*. 

## Se også
*Byker Wall, Newcastle upon Tyne, UK
*Prora, Rügen, Tyskland
*Park Hill (Sheffield), Sheffield, UK
*Karl-Marx-Hof, Wien, Østerrike

## Eksterne lenker
* Gdańsk Falowiecs via satellite
Byker Wall

**Byker Wall** er en av verdens største boligblokker, og ligger i Byker-distriktet i Newcastle-upon-Tyne i England. Blokken ble tegnet på 1970-tallet av arkitekten Ralph Erskine, er en lang, ubrutt blokkstruktur og inntil 12 etasjer høy.  Anlegget har 1&nbsp;850 leiligheter med 4&nbsp;500 beboere.

## Se også
*Falowiec, Gdańsk, Polen
*Prora, Rügen, Tyskland
*Park Hill (Sheffield), Sheffield, UK
*Karl-Marx-Hof, Wien, Østerrike

## Eksterne lenker
* Anbud i forbindelse med rehabiliteringen av komplekset
FAMIT

**Forening av Magikere i Trøndelag** (**FAMIT**) er en norsk trylleforening. Den er en av to trylleforeninger i Norge som ikke er en avdeling av Magiske Cirkel Norge (MCN). 

FAMIT ble stiftet i 1949 i Trondheim og er den yngste av de tre norske trylleforeningene (Magiske Cirkel Norge 1928, DMR 1947).
## Referanser


## Eksterne lenker
* FAMITs blogg
*
James Pike

**James F. Pike** var en britisk skytter som deltok i de olympiske leker 1908 i London.

Pike ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, Charles Palmer, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Pike skjøt 77 poeng som var det nest beste resultatet på det britiske laget.

## OL-medaljer
*  1908  London &ndash;  **Gull** i skyting, trap lagskyting  Storbritannia
 
## Referanser


## Eksterne lenker
*
Karl-Marx-Hof

**Karl-Marx-Hof** er en av verdens største boligblokker, og ligger i Heiligenstadt-distriktet i Wien i Østerrike. Blokken ble tegnet og bygget 1927–30 av arkitekten Karl Ehn, en av Otto Wagners disipler. Den er en lang, ubrutt blokkstruktur på 1&nbsp;100 meters lengde, og er omgitt av en trikkelinje over fire trikkeholdeplasser.  Anlegget ble konstruert for 1&nbsp;382 leiligheter med 5&nbsp;000 beboere, og ble gitt navnet *Ringstraße des Proletariats*.

Under Oppstanden i Wien i 1934 ble anlegget barrikadert av sosialister, og til slutt bombardert med artilleri av den østerrikske hæren. Under Anschluss og andre verdenskrig fikk anlegget navnet *Heiligenstädter Hof*, men tok tilbake Karl Marx-navnet allerede i 1945. Blokkomplekset ble helt gjenoppbygget på 1950-tallet.

## Se også
* Byker Wall, Newcastle-upon-Tyne, UK
* Falowiec, Gdańsk, Polen
* Prora, Rügen, Tyskland
* Park Hill (Sheffield), Sheffield, UK

## Referanser


## Eksterne lenker
*
Emire og Lillebror

**Emire og Lillebror** (Emir Mulaosmanovic og Assad Arif) er en norsk rapduo fra Oslo, utløper fra hiphop kollektivet Minoritet1.

Emire og Lillebror var sammen med Amina Sewali hovedpersoner i en seks episoders dokumentar på NRK kalt *Glatte Gater* i 2007, som ble til filmen *[[99 % ærlig]]*, høsten 2008. De gav ut debutalbumet med navnet *99 % Ærlig* samtidig med kino premieren på Carambole Records.

Emire og Lillebror har skrevet flere teaterstykker, som «Romeo & Julie in Rap», som ble vist på M/S «Innvik» i 2008, og «Tæsjern på Grønland» som gikk på Drammen Teater, Dramatikkens hus og Oslo Nye Teater i 2010.

I tillegg har duoen medvirket i flere kinofilmer, som Margreth Olins *[[Engelen (film)|Engelen]]*, *[[Nord (film)|Nord]]*, og Assad Arif hadde også en liten rolle i *[[Mannen som elsket Yngve]]*

Emire og Lillebror er arrangører av prosjektet «Gatekunst» som har gitt ut tre fulle musikkalbum, med medvirkende artister som Karpe Diem, Ken Ring, Jesse Jones, Tommy Tee, og flere andre fra norsk hiphop.

## Diskografi
**99 % Ærlig* (2008)
**Det bare er sånn!!* (2013)

## Referanser
Park Hill (Sheffield)

**Park Hill** er et strøk i byen Sheffield, England, med et av verdens største kompleks av sammenhengende boligblokker – ***Park Hill Flats***. Blokkanlegget ble tegnet og bygget 1957–61 av arkitekten Jack Lynn, som var inspirert av Le Corbusier.  er en lang, ubrutt blokkstruktur og inntil 12 etasjer høy.  Anlegget har 995 leiligheter, eget shoppingområde og en grunnskole inkludert i komplekset.

## Se også
*Byker Wall, Newcastle-upon-Tyne, UK
*Falowiec, Gdańsk, Polen
*Prora, Rügen, Tyskland
*Karl-Marx-Hof, Wien, Østerrike

## Eksterne lenker

* History of Park Hill Flats – fra Sheffield City Council.
*  ''Sources for the study of the history of Park Hill flats* – fra Sheffield City Council's Libraries and Archives
* [https://web.archive.org/web/20120302021452/http://www.parkhillflats.co.uk/ Park Hill flats, Sheffield]
* [http://www.urbanassault.t83.net/#/parkhillflats/4526592656/ Exploring Park Hill Flats] 
* [http://www.open2.net/modernity/3_12.htm *From Here To Modernity: Park Hill*] 
* [http://www.leegarlandphotography.co.uk/series/parkhill/index.htm Lee Garland fotografier fra Park Hill, **King Of The Hill*'' Oktober 2007] 
* Are Urban Splash taking the urine out of Park Hill? - Youtube.
* Foto av Park Hill Flats, av Peter Jones
Mylie Fletcher

**Mylie E. Fletcher ** var en canadisk skytter som deltok i de olympiske leker 1908 i London.

Fletcher vant en olympiske sølvmedalje i skyting under Sommer-OL 1908 i London. Han var med på det canadiske laget som kom på andreplass i lagskytingen i trap med 405 poeng bak Storbritannia med 407. Det var sju lag med seks mann på hvert som deltok i konkurransen som ble gjennomført 10. og 11. juli 1908. De andre på laget var Walter Ewing, George Beattie, Arthur Westover, George Vivian og Donald McMackon. Fletcher skjøt 65 poeng som var det fjerde beste resultatet på det canadiske laget. Han kom på 7.-plass i den individuelle konkurransen i trap.

## OL-medaljer
*  1908  London &ndash; Sølv i skyting, trap lagskyting  Canada

## Referanser


## Eksterne lenker
*
Prora

**Prora** er et nasjonalsosialistisk ferieanlegg på Østersjø-øya Rügen. Anlegget ligger mellom byregionene Sassnitz og Binz i det nordøstlige Tyskland, og er et av verdens største kompleks av boligblokker. Anlegget ble tegnet og bygget 1936&ndash;39 som ledd i fritidsbevegelsen *[[Kraft durch Freude]]* og består av åtte blokkenheter. Planen var å kunne innlosjere 20&nbsp;000 feriegjester samtidig.

Bygningene ligger 150 meter fra sjøen på et 4,5 kilometer langt område.

Bygningene ble aldri brukt til sitt tenkte ferieformål. Det forble uferdig da andre verdenskrig satte en stopper for byggearbeidene, og de 9&nbsp;000 bygningsarbeidene ble overført til andre anlegg.  

I DDR-perioden ble de delvis brukt som ferieanlegg for sovjetiske soldater.

I nyere tid har enkelte seksjoner i en av blokkene blitt renovert og brukt som herberge. Ifølge avisen VG ble det per mai 2015 vurdert større renoveringsarbeider på anlegget.


File:Prora, KdF-Bad (2011-05-21) 5.JPG|Prora (2011)
fil:ProraLandseite.jpg|Prora på Rügen er et eksempel på nasjonalsosialistisk arkitektur, og er blant verdens største boligblokker.
fil:ProraSeeseite.jpg|Fasadebilde fra sjøsiden.


## Se også
* Byker Wall, Newcastle-upon-Tyne, UK
* Falowiec, Gdańsk, Polen
* Park Hill (Sheffield), Sheffield, UK
* Karl-Marx-Hof, Wien, Østerrike

## Eksterne lenker
* 
* 360-degree Panoramebilder fra Prora
* Offisiell besøksside
* Björn Sahlberg's foto av Prora fra mars 2008 
* BBC News: "Holiday camp with a Nazi past"
* Interiørbilder av Prora - juli 2009
* PRORA -  bilder tatt av Volker Jansen - oktober 2009 / juni 2010
Bærum Ishall

**Bærum Ishall** er en ishall på Rud i Bærum som ble åpnet 28. august 1993, som den 28. ishallen i Norge. Hallen er hjemmebanen til Jutul Hockey og har en publikumskapasitet på 350 plasser, derav nesten 100 seter. Hallen eies og drives av AS Bærum Ishall, som igjen er eid av Idrettslaget Jutul, Bærum Skøyteklubb, Hauger Bandyklubb og ABBIR. Til daglig brukes den av alle aktørene, hovedsakelig hockeylaget, som har et A-lag som spiller i 1. divisjon. Ishallen var den eneste i Bærum inntil Jarhallen på Jar stod ferdig.

Hallen består av fire hockeygarderober, fire bandygarderober, to dommer/damegarderober, et sliperom, kafeteria og styrkerom. Publikumskapasiteten er på 365, med 15 sitteplasser og 350 ståplasser fordelt på den ene langsiden. På samme langside ligger sekretariatet, mens spillerbenken er på andre langside. Inne i hallen finnes i tillegg en liten butikk som selger hockeyutstyr, men den har ingen faste åpningstider.

Bærum Ishall er en del av Hauger Idrettspark, der det er mulig å drive flere ulike idretter, f.eks. baseball, golf, tennis, fotball og langrenn. Rett ved ishallen står i tillegg en bandybane med kunstis. Ishallen fikk nytt kjøleanlegg i 2012 og ble totalrenovert innvendig i 2020.

## Kilder
*Ishaller og baner i Norge *hockey.no*

## Eksterne lenker
*
Jesse Jones

**Jonas Tekeste** (født 1981), kjent under artistnavnet **Jesse Jones**, er en norsk rapper fra Haugenstua i Oslo.

Debutalbumet ble lagt ut for salg på iTunes 21. februar 2011. Musikkalbumet er produsert av den norske produsenten Tommy Tee, og Vinni fra Paperboys og den svenske rapperen Ken Ring medvirker på albumet.

Jesse Jones har en kriminell bakgrunn, og i en dokumentar om han, sendt på TV 2 i desember 2010, forteller han åpenhjertig om sin fortid. Han har vært fengslet flere ganger, blant annet for vold mot politimenn og besittelse av narkotika.

Han ble dømt til 2 års fengsel etter at han knivstakk en politibetjent, en straff han sonet 16 måneder av. Det var i studioet i fengslet han startet sin interesse for rap.

Jesse Jones hadde albumet *12 blokker og 1 vei inn* i 2010 før han ble borte fra rapmiljøet. Sangene han er mest kjent for er «Gategutt» og «Drabant», mye på grunn av hans kritiske og usensurerte tekster.

## Diskografi
* *Drabantmusikk EP* (2010), 5 spor
* *[[12 blokker og 1 vei inn]]* (2011)

## Referanser


## Eksterne lenker
*
So Easy

«**So Easy**» er en sang av den norske elektronikaduoen Röyksopp, utgitt som deres første single. Den ble opprinnelig utgitt i 1999, da ble bare 500 laget og distribuert. Senere ble den gjenutgitt på Röyksopps debutalbum. «So Easy» inneholder instrumental og vokal-samples fra en coverversjon av Burt Bacharach/Hal David-sangen «Blue on Blue», gjort av den svenske vokalgruppen Gals & Pals (den var originalt spilt inn av Bobby Vinton). Den samplede vokalen er: «Blue on blue, heartache on heartache/Blue on blue, Now that we are through». «So Easy» ble en liten stund brukt på britisk TV, i reklame for T-Mobile, og mellom programmene på Channel 4.

Etter at «So Easy» ble bruk i T-Mobile-reklamen i Storbritannia, ble singelen gjenutgitt, med duoens hit «Remind Me» som A-siden og «So Easy» B-siden.

## Sporlister
### Originalutgivelse
# «So Easy» – 3:44
# «The 64-Position» – 1:25
# «Fusion's Allright» – 6:39

### Gjenutgivelse
# «Remind Me» (Someone Else's Radio Remix) – 4:03
# «So Easy» – 3:44
# «Remind Me» (James Zabiela's Ingeborg Mix) – 8:35

## Eksterne lenker
*
Strelasund

**Strelasund** er sundet som atskiller øya Rügen fra fastlandet av Tyskland ved byen Stralsund. Det 20 km lange og 2 km brede sundet er oppdelt av vollen som bærer vei og jernbane over sundet – Rügendamm fra 1936. I 2007 ble en ny forbindelse åpnet – en 4,1 km lang bro. Strelasund er svært viktig strategisk, og allerede i 1193 ble byen Stralsund grunnlagt her. Nord for sundet starter laguneområdet Westrügener Bodden.

Strelasundet var etter istiden en dal, men en gang etter 7000 f. Kr. har det stigende havnivået bidratt til å oversvømme hele dalen. Vanndybden er i gjennomsnitt 4 meter, og arealet av hele Strelasundet er 64 km².
Bjarne Huseklepp

**Bjarne Huseklepp** (født 1953) er en norsk skolemann og rektor. Han er tidligere langdistanseløper og satte i 1978 to norske rekorder som fortsatt er gjeldende rekorder per januar 2011. Huseklepp representerte idrettsklubbene Idrettslaget Svint, Breim Idrettslag og senere Idrettslaget Fri. 
Huseklepp var på den norske landslaget på 1970-tallet og hadde sin beste sesong i 1978. 

Huseklepp har vært styremedlem i Norges Jeger- og Fiskerforbunds (NJFF) landstyre i 18 år, fra 1987 til 2015. På NJFFs landsmøte i november 2015 ble Huseklepp utnevnt til æresmedlem av organisasjonen.

Huseklepps historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Personlige rekorder
Dette er en liste over Huseklepps bestenoteringer, inkludert hans to norske rekorder satt i samme løp. Plassering blant Norges 100 beste gjennom alle tider per 1. januar 2011 er notert under ranking. 
 

## Referanser
Sankt Gallen-boken

**Sankt Gallen-boken** er en insulær evangeliebok fra middelalderen. Den er i dag oppbevart i klosteret St. Gallens katedralbibliotek, katalogisert som *MS 51*/*Cod. Sang. 51*. Manuskriptet består av de fire evangeliene. Det ble antagelig skrevet i Irland på midten av 700-tallet. Man tror at en munk tok det med seg til klosteret i St. Gallen bispedømme i Sveits en gang på 800-tallet.

Manuskriptet består av 268 sider med 12 illuminasjoner. Illuminasjonene viser en korsfestelse, dommedag, en monogramside med Khi Rho (symbol for Jesus), en teppeside og portretter av de fire evangelistene. Til sammen består boken av 134 pergamentark (folioer).

Visuelt fremstår manuskriptet som relativt naivistisk. De portretterte evangelistene stirrer stivt forover. I motsetning til andre evangeliebøker i samme tradisjon, består ornamenteringen i Sankt Gallen-boken av spiraler og mønstre med dyreflettverk. Det er benyttet relativt få farger. Totalinntrykket er mindre spektakulært enn de andre middelaldermanuskriptene som det er naturlig å sammenligne med.

## Eksterne lenker
* Irish Decoration , *Celtic-art.com*
Elskerens klage

«***Elskerens klage***» er et skillingstrykk av ukjent opprinnelse.

## Teksten

**1.**Si husker du den gang du sagde,
hør Lina, hør jeg elsker deg.
Din hand opp til mitt brtsr du lagde
og svor en evig ed for meg.

**2.**Din arm omkring min hals du lagde
og kinn da brente i mot kinn.
Og evig, evig du sagde:
Min elskede jeg jo kun er din.

**3.**Hver gang jeg dine øyne skuet
av kjærlighet et hav jeg så.
Jeg så en elskovsild som luet
så klar og ren som himmelens blå.

**4.**Hver gang du kalte meg din hulde
da drømte jeg om kjærlighet,
men nu har du mitt sinn omkullet
og forstyrret all min fred.

**5.**Thi du meg falsk har overgivet
din kjærlighet var kun bedrag.
For usselt gull har du meg sveket
i rikdom fant du mer behag.

**6.**Men meg du ga et brustent hjerte
og sorger satte i mitt bryst.
Der inne raser elskovs smerte
jeg nu ei mere finner trøst.

**7.**Er dette lønn for elskovssmerte
er dette lønn for kjærlighet.
Da søk ei mer til det mitt hjerte
som har forstyrret all min fred.


## Kilder
*Oldemors visebok av Eli Støre Erichsen, Cappelen 1976
Aileen Fox

**Aileen Mary Fox**, født *Aileen Mary Henderson* (1907–2005) var en engelsk arkeolog. Hennes arbeid ble ansett som banebrytende innen jernalder- og romersk arkeologi.

Hun gikk på skole på Chinthurst School i Surrey og deretter på Downe House School i Kent. Da Downe House School flyttet til Berkshire, var hun en av elevene som flyttet med skolen.

Etter endt skolegang studerte hun engelsk ved Newnham College i Cambridge i perioden 1926-1929. Etter eksamen i 1929 arbeidet hun som frivillig på utgravningene av Richborough.

I 1933 giftet hun seg med Cyril Fox (som var historiker med forhistorisk tid som spesialfelt, og som var 25 år eldre enn henne), og de fikk tre sønner. Ekteparet Fox gravde ut forhistoriske og romerske funnsteder rundt om i Storbritannia, og samarbeidet nært frem til Cyril Fox døde i 1967. Hennes mest betydelige innsats var arbeidet hennes med det romerske Exeter. Hun holdt også forelesninger ved mange universiteter i Storbritannia og New Zealand. Etter at ektemannen ble adlet ble hun kjent som Lady Fox.

Etter at hun gikk av med pensjon i England, aksepterte hun tilbudet om et gjesteprofessorat i New Zealand. Hun ble værende i New Zealand til 1983, da hun returnerte til Exeter. I 1985 ble hun tildelt et æresdoktorat ved Exeter University.

I 1996 ga hun ut sin siste fagbok, som handlet om de særpregede festningsverkene på høydedragene i Dartmoor. Hun ga ut en selvbiografi i 2000.

## Selvbiografi
* Fox, Aileen (2000) *Aileen: a Pioneering Archaeologist* Leominster: Gracewing

## Bibliografi (utvalg)
* *Roman Britain* tekst av Aileen Fox, tegninger av Alan Sorrell, Lutterworth Press, London 1961

## Referanser


## Eksterne lenker
* John Allen, 'Aileen Fox: Grunnleggeren av moderne arkeologi i sørvest England' (nekrolog). *[[The Independent]]*, 16. desember 2005
Moss SK

**Moss SK** kan vise til:
* Moss Skiklubb, stiftet 1928
* Moss Skøyteklubb
* Moss Svømmeklubb, stiftet 1918
Enkens trøst

«***Enkens trøst***» er et skillingstrykk forfattet av Erik Bøgh med melodi av P. Henrion.

## Teksten

**1.**Jeg vil tilstå ganske ærlig
jeg som pike syntes at det var
av og til besværlig
og stå ene og forlatt.
Og jeg vil gjerne bytte bort
mitt hjerte for en mann
med en bitteliten hytte
kjærlighet og kildevann.

**2.**Jeg ble kone men alvorlig talt
skjønt kun kort tid jeg nøt
denne lykke ble jeg dårlig
av det kjære hvetebrød.
Jeg befant meg ganske ille
ved det fredelige liv
og jeg begynte så å drille
min gemal til tidsfordriv.

**3.**Nei nu lever jeg som enke
lever godt og lever trygt
jeg er fri for pikens lenke
jeg er fri for konens frykt.
Jeg er ei umyndig mere
jeg tør si alt hva jeg vil
får jeg lyst å kokettere
har jeg også lov dertil.


## Kilder
*Oldemors visebok av Eli Støre Erichsen, Cappelen 1976
Den troløse misjonær

«**Den troløse misjonær**» er et skillingstrykk med ukjent tekstforfatter. Melodien den synges til skal være «Jeg gikk meg ut i lunden».

## Teksten

**1.**Mitt brev at sjette dennes du visstnok mottatt har,
hvor i deg budskap sendes at du er bleven far,
ja du er bleven fader, faderullanrullan fader
ja du er bleven fader, den sak er soleklar.

**2.**Jeg husker godt den dagen du tok ditt første skritt
du tok meg under haken, jeg syntes det gikk for vidt.
Og da jeg så fikk barnet, faderullanrullan barnet
og da jeg så fikk barnet jeg skjønte det var ditt.

**3.**Din drakt var etter moten, du bar et rutet slips
du gløttet på kommoden hvor jeg har alt mitt nips.
Du talte om Gud Amor faderullanrullan Amor
du talte om Gud Amor som jeg har kjøpt i gips.

**4.**Nu har jeg ventet lenge og levd på gode ord,
men nu vil jeg ha penger og flere enn du tror.
Å gid som han deg ligner faderullanrullan ligner
å gid som han deg ligner i ansikt og figur.

**5.**Jeg vil nu intet dølge men si det som det er
det har nu hatt til følge jeg har en annen kjær.
Jeg var en simpel pike faderullanrullan pike
jeg var en simpel pike og du var misjonær.


## Kilder
*Oldemors visebok av Eli Støre Erichsen, Cappelen 1976
En sørgelig vise fra Sørlandet

«***En sørgelig vise fra Sørlandet***» er et skillingstrykk nedtegnet i 1891 i *Folkebladet* av Thomas Krag (1868–1913). Han var en norsk forfatter, og bror av lyrikeren Vilhelm Krag. Thomas Krag var en varm beundrer av gamle viser og deres utøvere, og fremholdt ofte den kulturelle verdi disse gamle sangene eide. Denne visa inngår også som stoff i hans mange sørlandsfortellinger. Melodien er ukjent.

## Teksten

**1.**Min moder fra meg døde min fader fikk sin grav,
der ute på bølgene blå,
jeg klagede dog ikke, thi min pike ble meg huld
jeg seilte ut for fremmede land å nå.

**2.**I tvende år jeg seilte, mitt skip fullastet ble,
av perler og det rødeste gull.
Som fattig svenn jeg reiste ut og som rik jeg vendte hjem
med min skute av kostbarheter full.

**3.**Det var en juniaften jeg gikk så glad i land
for at høre småfuglen yndig sang.
Og jeg tenkte så sikkert lille vennen var meg huld
mens fugletrill i lynden yndig klang.

**4.**Da så jeg min pike hun kom i grønne lund
så hastig mitt hjerte mon slå,
jeg så de røde kinner jeg så det gule hår
og jeg så hennes øynepar de blå.

**5.**Men hun ble ei alene thi sin kjæreste traff hun der
og de fulgtes så kjærligen ad,
mens fuglen den kvitret vemodig ut i lund
i den tause stille morgenstund.

**6.**Men ned jeg gikk til skipet og støtte i fra land
og seilte ut på bølgene de blå,
og ut jeg kastet gullet og de hvite perleband
så alle ut i bølgene de lå.

**7.**Min fader fra meg døde, min moder like så,
min pike så troløst fra meg vek.
Jeg tror ei røde kinner mer, og ei de øyne blå
thi meg de jo så lumskeligen svek.


## Kilder
*Oldemors visebok av Eli Støre Erichsen, Cappelen 1976
Idrettslaget Skrim

**Idrettslaget Skrim** (stiftet 22. januar 1898) er et idrettslag fra Kongsberg, som driver med fotball, ski, håndball og bueskyting. I 2006 var de arrangørklubb for NM på ski (del 1).

## Referanser


## Eksterne lenker
*
Det middelsaksiske åslandet

**Det middelsaksiske åslandet** (tysk: *Mittelsächsischen Hügelland*) er et uklart avgrenset landskap med åser mellom lavlandet og Erzgebirge i den sentrale delen av Fristaten Sachsen i Tyskland.

I nord strekker det seg omtrentlig fra samløpet hvor elvene Freiberger Mulde og Zwickauer Mulde flyter sammen til Mulde. Den fortsetter sørover langs Freiberger Mulde til Nossen og videre i dalen til elven Triebisch med kurs for Meißen. Grensen i øst forløper seg langs Meißen og fortsetter langs Triebisch i sørlig retning til Tharandtskogen og gjennom denne. I sør er landskapet avgrenset i en omtrentlig linje nord for byene Freiberg &ndash; Chemnitz &ndash; Glauchau &ndash; Werdau. I vest går landskapets grense langs grensen til Thüringen, elven Pleiße og i en tenkt linje fra Frohburg til Muldes samløp ved Colditz. Ifølge enkelte kart i faglitteraturen grenser landskapet mot *[[Lommatzscher Pflege]]* og Oschatz-åslandet.

De viktigste elvene er Mulde og dets to sideelver Freiberger Mulde og Zwickauer Mulde. De største byene er Döbeln og Grimma.

Området har en avsetning fra istiden i form av løss, og kalles derfor også tidvis for et «løssåsland» (*mittelsächsisches Lößhügelland*). Det er overveiende benyttet av landbruk til frukt og grønnsaker (Obstbau og Gemüsebau) og har som sådan en svært høy bonitet. De lave åsene i landskapet er overeiende uten skog. Skog er bare å finne i dalsidene mot kryssende elver.
Mwananchi

***Mwananchi*** er ei swahilispråklig dagsavis som utgis i Tanzania av Mwananchi Communication Ltd., som også gir ut den engelskspråklige dagsavisa *[[The Citizen (Tanzania)|The Citizen]]*.

## Eksterne lenker
*
The EastAfrican

***The EastAfrican*** er ei ukeavis som utgis i Kenya av Nation Media Group, som også utgir Kenyas *[[Daily Nation]]*. *The EastAfrican* utgis i Kenya og andre østafrikanske land, deriblant Tanzania, Uganda og Rwanda. Avisen rapporterer fra alle landene den utgis i, og har også internasjonale nyheter.

## Eksterne lenker
*
Furuknoppviklere

**Furuknoppviklere** (***Pseudococcyx*** spp.) er en slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet  arter på verdensbasis, to av dem er funnet i Norge.

## Utseende
Middelsstore (de norske artene med vingespenn 13-21 millimeter), mer eller mindre brunspraglete viklere.

## Levevis
Larvene til de norske artene utvikler seg på knopper og nye skudd av furuslekten (*Pinus* spp.). De er vanligvis ikke regnet blant de alvorligste skogskadegjørerne, men kan ved store bestander gjøre noe skade på furuskog.
*[[Pseudococcyx tessulatana]]*, er søreuropeisk art, lever på kongler av sypress (*Cupressus sempervirens*) og kan gjøre en god del skade ved frødyrking av sypresser (Cantini og Battisti 2001).

## Utbredelse
Slekten har en utbredelse i den palearktiske sone og forekommer i Nord-Afrika, over hele Europa bortsett fra Island, og i den nordlige delen av Asia.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** Underfamilien Olethreutinae
******* gruppe Eucosmini
******** slekten furuknoppviklere, *[[Pseudococcyx]]* Swatschek, 1958 – to arter i Norge
********* liten furuknoppvikler, *[[Pseudococcyx posticana]]* (Zetterstedt, 1839)
********* gul furuknoppvikler, *[[Pseudococcyx turionella]]* (Linnaeus, 1758)
********* *[[Pseudococcyx mughiana]]* (Zeller, 1868) – Mellom-Europa og Spania
********* *[[Pseudococcyx tessulatana]]* (Staudinger, 1871) – Sørvest-Europa og Balkan

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Cantini, R. og Battisti, A. 2001. Impact and control of the cone tortricid *Pseudococcyx tessulatana* (Staudinger) damaging the cone crop of a selected clone of cypress (*Cupressus sempervirens* L.) in Italy. Anzeiger für Schädlingskunde 74: 107-110. http://www.springerlink.com/content/tcyahp4d29xt4c8y/

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Blue Sky (Creation-album)

***Blue Sky*** er et musikkalbum av Creation, utgitt i 1985.

## Sporliste

# «Don't Give It Up» (Per Kristian Indrehus/Geir Olav Bøkestad)
# «Run Away» (Per Kristian Indrehus/Geir Olav Bøkestad)
# «I'm Going Up» (Per Kristian Indrehus/Geir Olav Bøkestad)
# «Candle of Life» (Per Kristian Indrehus/Geir Olav Bøkestad)
# «Beach Song» (Per Kristian Indrehus/Geir Olav Bøkestad)
# «Blue Sky» (Per Kristian Indrehus/Geir Olav Bøkestad)
# «Another Train» (Per Kristian Indrehus/Geir Olav Bøkestad)
# «Dream of Tomorrow» (Per Kristian Indrehus/Geir Olav Bøkestad)
# «After the Rain» (Per Kristian Indrehus/Geir Olav Bøkestad)
# «Love» (Per Kristian Indrehus/Geir Olav Bøkestad)
## Medvirkende
### Creation
* Per Kristian Indrehus - vokal, gitar, synthesizer, kor, låtskriver, produsent
* Geir Olav Bøkestad - vokal, synthesizer, kor, låtskriver, produsent
### Øvrige
* Ulf Wahlberg - piano, synthesizer, kor, produsent, tekniker
* Marius Müller - gitar
* Kjetil Fluge - bass 
* Stein Inge Brækhus - trommer 
* Tove Sinding-Larsen - fiolincello 
* Jens Petter Antonsen - trompet
* Ole Edvard Antonsen - trompet
* Torbjørn Sunde - trombone
* Morten Halle - saksofon/blåsearrangement/dirigent 
* Per Sveinson - tekniker
* Espen Randbøl - tekniker
* Dutte - tekniker 
* Peter Dahl - kutting 
* Arild Midthun - coverdesign
## Eksterne lenker
* Blue Sky